
 CONSILIUL LOCAL

AL MUNICIPIULUI FOCȘANI
HOTĂRÂRE

            Privind  adoptarea unor măsuri privind demararea procedurii de selecţie pentru funcţiile de membrii ai consiliului de administratie la PARKING FOCȘANI S.A.
          Consiliul Local al Municipiului Focșani, Județul Vrancea, întrunit în şedinţă ordinară;

          - văzând Proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unităţi subordonate înregistrat la nr. 19158/17.03.2017, prin care se propune adoptarea unor măsuri privind demararea procedurii de selecţie pentru funcţiile de membrii ai consiliului de administrație la PARKING FOCȘANI S.A, avizul favorabil al Comisiei de buget şi administraţie publică şi procesul verbal al Comisiei de numărare al voturilor secret exprimate;
           -având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

           - în baza  art.36 alin. (2) lit.a), alin. (3) lit. b) şi în temeiul art. 45 alin.  (1) și (5)  din Legea nr. 215/2001, privind administraţia publică locală, republicată în 2007, cu modificările şi completările ulterioare;

HOTĂRĂŞTE:
Art. 1.  Mandatarea reprezentantului Consiliului Local al Municipiului Focşani în Adunarea Generală a Acţionarilor la PARKING FOCȘANI S.A de a  declanşa, prin hotărâre AGA, procedura de selecţie pentru funcţiile de membrii ai consiliului de administrație la PARKING FOCȘANI S.A.

         Art. 2. Aprobarea Scrisorii de Aşteptări referitoare la stabilirea performanţelor aşteptate de la organele de administrare ale PARKING FOCȘANI S.A, conform anexei care face parte din prezenta hotărâre.
       Art. 3. (1). Numirea Comisiei de selecţie a celor cinci funcţii de membrii ai consiliului de administratie  la PARKING FOCȘANI S.A., în următoarea componenţă:

       - Presedinte- Baciu Micșunica
       - Membru- Calotă Geta
       - Membru- Turcu Manuela

         (2). Atribuţiile comisiei sunt prevăzute în OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.

          (3) Comisia este mandatată să întocmească cu respectarea prevederilor legale procedura internă de selecţie a candidaţilor pentru funcţiile de membrii în consiliul de administraţie la PARKING FOCȘANI S.A care să cuprindă, dar fără a se limita la acestea anunţul individual al anunţului public privind selecţia prealabilă, condiţiile selecţiei şi grila de evaluare a candidaţiilor, conţinutul procedurii de selecţie, modalitatea şi etapele de desfăşurare a acesteia, documentele necesare a fi prezentate de candidaţi în dosarul de participare.
       
Art.  4. Mandatarea reprezentantului Consiliului Local al Municipiului Focşani în Adunarea Generală a Acţionarilor la PARKING FOCȘANI S.A. de a derula toate procedurile necesare implementării O.U.G. nr.109/2011 privind guvernanţa corporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
Art. 5. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul administraţie publică locală, agricultură cadastru, Direcţia resurse umane si coordonare unităţi subordonate, Comisia de selecţie nominalizată la art. 3, reprezentantul Consiliului Local al Municipiului Focşani în Adunarea Generală a Acţionarilor la PARKING FOCȘANI S.A. şi PARKING FOCȘANI S.A.
   PREŞEDINTE DE ŞEDINŢĂ,

        Marius Eusebiu Iorga                                            Contrasemnează,

                                                                             SECRETARUL MUNICIPIULUI 

                                                                                             FOCȘANI,         
                                                                                      Eduard Marian Corhană  

Municipiul Focșani,  28 martie 2017

              JUDEŢUL VRANCEA                                          Hotărârea nr. 134 din 

            CONSILIUL LOCAL AL                                              data de 28.03.2017
           MUNICIPIULUI FOCŞANI                               
SCRISOARE DE AŞTEPTĂRI


Referitor la: stabilirea performanţelor aşteptate de la organele de administrare

ale PARKING FOCȘANI S.A.
Introducere
Prezentul document a fost întocmit în conformitate cu prevederile Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, precum şi cu prevederile cuprinse în Hotărârea Guvernului nr.722/2016 pentru aprobarea Normelor metodologice de aplicare a unor prevederi ale O.U.G. nr.109/2011 privind guvernanţa coorporativă a întreprinderilor publice, coroborat cu legislaţia în vigoare. 

           Acesta reprezintă un document cu statut orientativ, care exprimă aşteptările Consiliului Local al Municipiului Focşani, în calitate de autoritate publică tutelară de reglementare în domeniu pentru PARKING FOCȘANI S.A.
Scopul Scrisorii de aşteptări este acela de a:
          - stabili performanțele așteptate de către autoritatea publică tutelară;

          - defini principiile de lucru şi conduita aşteptată din partea candidaţilor înscrişi pentru funcţiile de membru în Consiliul de Administraţie la  PARKING FOCȘANI S.A; 

- facilita înţelegerea standardelor aşteptate din partea acestora de către Consiliul Local al Municipiului Focşani ca autoritate publică  tutelară;

- consolida încrederea beneficiarilor şi cetăţenilor în ceea ce priveşte capacitatea de a furniza servicii de calitate;

- funcţional, Scrisoarea de Aşteptări are rolul de a ghida Consiliul de administraţie în redactarea Planului de administrare.

Cadrul legal în baza căruia funcţionează PARKING FOCȘANI S.A.

            Activitatea  PARKING FOCȘANI S.A. este reglementată prin legislaţia specifică, respectiv: 

-  Legea nr. 31/1990 privind  societăţile, republicată, cu modificările şi completările ulterioare;

- O.U.G. nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016;

- H.G. nr.722/2016 pentru aprobarea Normelor metodologice de aplicare a unor prevederi din <LLNK 12011   109180 301   0 46>Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
- O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

- H.G. nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;
- Legea nr.51/2006-Legea serviciilor comunitare de utilități publice, cu modificările și completările ulterioare;
- O.G. nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare.
Prezentarea societăţii

PARKING FOCȘANI S.A. s-a înfiinţat prin Hotărârea Consiliului Local al Municipiului Focşani nr. 420/27.10.2016, cu modificările şi completările ulterioare.

Prin Hotărârea Consiliului Local al Municipiului Focşani nr. 89/23.02.2017 s-a aprobat schimbarea formei juridice a PARKING FOCȘANI S.R.L., din societate cu răspundere limitată în societate pe acțiuni de tip “închis”, având ca acţionari Municipiul Focşani, prin Consiliul Local al Municipiului Focşani şi SC Transport Public S.A Focșani.
PARKING FOCȘANI S.A. este o societate a cărei activitate principală este focalizată pe asigurarea de servicii anexe pentru transporturi terestre (administrare și management parcări autovehicule) din Municipiul Focşani 
Societatea funcţionează pe bază de gestiune economică şi autonomie financiară, fiind administrată în sistem unitar de administrare reglementat de Legea nr.31/1990 privind societăţile, republicată, cu modificările şi completările ulterioare.

Competenţa luării deciziilor de administrare şi a deciziilor de conducere în cadrul Societăţii şi răspunderea, în condiţiile legii, pentru efectele acestora, revine Consiliului de Administraţie şi Directorului.

Rezumatul strategiei locale în domeniul în care activează 

 PARKING FOCȘANI S.A.
            Activitatea Societăţii este organizată cu respectarea următoarelor principii şi strategii locale:

· Crearea condițiilor optime pentru organizarea, funcționarea și exploatarea domeniului public și privat al Municipiului Focșani;

· rezolvarea problemelor de ordin economic, social şi de mediu;

· administrarea eficientă a bunurilor aparţinând domeniului public şi privat al unităţii administrativ teritoriale;

· protecţia şi conservarea mediului natural şi construit.

Viziunea generală a Autorităţii Publice Tutelare cu privire la misiunea şi obiectivele PARKING FOCȘANI S.A.

          Pentru realizarea  misiunii sale, în viziunea autorităţii tutelare, activitatea                  PARKING FOCȘANI S.A. trebuie să fie definită prin:

- profesionalism şi  performanţă;

- transparenţă şi predictibilitate;

- etică şi integritate.

În scopul realizării obiectului de activitate al Societăţii şi a unei administrări eficiente a acesteia, Autoritatea publică tutelară îşi propune următoarele obiective strategice:
-   continuitatea din punct de vedere cantitativ și calitativ;
· adaptabilitatea permanentă  la cerinţele utilizatorilor;

· excluderea oricărei discriminării privind accesul la serviciul prestat de utilizatori;

· respectarea reglementărilor specifice din domeniul protecției mediului și al sănătății și securității muncii;

· implementarea unor sisteme de management al calității, al mediului, al sănătății și securității muncii;

· prestarea serviciului pentru toți utilizatorii din aria de responsabilitate.
Încadrarea PARKING FOCȘANI S.A. în categoria întreprinderilor publice cu obligaţii de serviciu public  

PARKING FOCȘANI S.A. este întreprindere publică în sensul dispoziţiilor prevăzute la art.2, pct.2, lit.b) din Ordonanţa de Urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016.

Administrarea societăţii se face în sistem unitar.
PARKING FOCȘANI S.A. este operatorul serviciului public de administrare a domeniului public şi privat constând în servicii anexe pentru transporturi terestre (administrare și management parcări autovehicule) din Municipiul Focşani.

PARKING FOCȘANI S.A. este o întreprindere publică din categoria serviciilor publice, de interes local, prin care se asigură administrarea, gestionarea şi exploatarea bunurilor din domeniul public şi privat al UAT Focşani.

Modalitatea de asigurare a compensaţiilor corespunzătoare sau de plată a obligaţiei de serviciu public de către autoritatea publică locală
Nu este cazul.

Politica de dividende şi vărsăminte alicabilă întreprinderii publice
         Profitul societății comerciale se stabilește pe baza bilanțului aprobat de adunarea generală a acționarilor.

         Profitul impozabil se stabilește în condițiile legii.

         Profitul societății comerciale, rămas după plata impozitului pe profit, se va repartiza conform dispozițiilor ăn vigoare.

        Societatea își constituie fond de rezervă și alte fonduri în condițiile legii.

        Plata dividentelor cuvenite acționarilor se varsă de către societatea comercială, în condițiile legii, după aprobarea bilanțului de către adunarea generală a acționarilor.  

       În cazul inregistrării de pierderi, adunarea generală a acționarilor va analiza cauzele și va hotărâ în consecință.

       Suportarea pierderilor de către acționari se va face proporțional la capitalul social, a profitului și în limita capitalului social subscris.

Politica de investiţii
         Programul de investiţii va fi elaborat de conducerea PARKING FOCȘANI S.A., avizat de către Consiliului de Administraţie şi transmis spre aprobare autorităţii publice tutelare odată cu proiectul anual al bugetului de venituri şi cheltuieli, conform legislaţiei în vigoare.
          Politica de investiţii trebuie corelată cu obiectivele strategice de dezvoltare a municipiului în perioada următoare, în scopul modernizării şi îmbunătăţirii serviciilor prestate de societate.
Dezideratele autorităţii publice tutelare cu privire la comunicarea cu organele de administrare şi conducere ale  PARKING FOCȘANI S.A. 

         Comunicarea dintre organele de conducere şi administrare ale Societăţii şi Autoritatea publică tutelară, respectiv acţionariat, se va face conform prevederilor   Contractului de 

delegare de gestiune, Ordonanţa de urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016 şi H.G. nr.722/2016 pentru aprobarea Normelor metodologice de aplicare a unor prevederi din <LLNK 12011   109180 301   0 46>OUGO O.U.G. nr. 109/2011.

Aşteptări privind calitatea şi siguranţa serviciilor

           Calitatea serviciilor prestate este prevăzută atât prin atingerea indicatorilor de performanţă stabiliţi prin Caietul de sarcini aprobat prin Hotărârea Consiliului Local  al Municipiului Focşani  cât şi prin legislaţia specifică în vigoare.
Etică, integritate şi guvernanţă corporativă

          În materia eticii, integrităţii şi guvernanţei corporative, administratorii trebuie să acorde o importanţă deosebită implementării Codului de etică care stabileşte principiile şi standardele de conduită şi care reglementează situaţiile privind conflictele de interese şi incompatibilitate la nivelul Societăţii, inclusiv la nivelul Consiliului de Administraţie.

            Având în vedere că politicile adecvate de audit şi control intern contribuie semnificativ la buna funcţionare a Societăţii, se subliniează importanţa dezvoltării sistemelor de audit şi control intern. 

PREŞEDINTE DE ŞEDINŢĂ,

        Marius Eusebiu Iorga                                            Contrasemnează,

                                                                             SECRETARUL MUNICIPIULUI 

                                                                                             FOCȘANI,         

                                                                                    Eduard Marian Corhană  

